Un câine a fost găsit spânzurat de țeava de gaze a unui bloc din zona centrală a Capitalei.Polițiști din cadrul Secției 1 Poliție s-au sesizat din oficiu cu privire la săvârșirea infracțiunii de ucidere a animalelor.

Polițiștii s-au sesizat din oficiu, vineri, la prânzm cu privire la săvârșirea infracțiunii de ucidere a animalelor, cu intenție, după ce au descoperit un câine spânzurat de o țeavă de gaze aferentă unui imobil din sectorul 1.

„Trupul animalului a fost predat Institutului de Diagnostic și Sănătate pentru Animală”, au spus, pentru Mediafax reprezentanții Poliției Capitalei.

Polițiștii Secției 1 continuă cercetarile sub supravegherea Parchetului de pe lângă Judecătoria Sectorului 1, sub aspectul săvârșirii infracțiunii de uciderea animalelor, cu intenție, fără drept, arată Poliția București.

Acest act de cruzime fără margini apare după ce în urmă cu câteva zile, un alt câine a fost găsit în stare gravă, fiind rănit de o petardă, la Satu Mare.

Redactare G.M.